Guanči
<s>Guanči, prastanovništvo Kanarskih otoka potpuno istrijebljeno od strane španjolskih osvajača.</s><s>Govorili su jezikom guanči koji je najvjerojatnije pripadao berberskoj skupini jezika i imali svoje pismo koje je bilo neka vrsta hijeroglifa, a u 15. stoljeću bilo ih je oko 20 000.</s><s>Uz drveno služili su se kamenim oruđem.</s><s>Bavili su se poljoprivredom i stočarstvom.</s><s>Pripadali su neolitičkoj kulturi s monarhijskim matrijarhalnim društvenim poretkom.</s><s>Balzamirali su mrtve, te prinosili životinjske i ljudske žrtve.</s><s>Odijevali su haljine od kozje kože ili tkane od biljnih vlakana zvanih tamarcos.</s><s>Izrađivali su ukrase i ogrlice od drva, kosti i školjke.</s><s>Proizvodili su grubu siromašno urešenu keramiku pečenjem zemlje ili gline.</s>

<s>Najvjerojatnije su doselili na Kanare 1 000 godina pr.</s><s>Kr. ili još ranije.</s><s>Jedini su naseljavali Makaroneziju prije dolaska Europljana pošto nema nikakvih naznaka da su na Azorima, Madeiri, Zelenortskim otocima i otočju Salvages živjeli ikakvi domoroci.</s><s>Domorodački termin guanchinet doslovno prevedeno znači čovjek s Tenerifea (guan=čovjek, chinet-Tenerife), ali su Španjolci naziv Guanchos uobičajili rabiti za domoroce cijelog otočja.</s>

<s>Kraljevi Tenerifea koji je bio podijeljen na devet malih kraljevstava prije španjolskog osvajanja bili su Acaimo, Adjona, Añaterve, Bencomo, Beneharo, Pelicar, Pelinor, Romen i Tegueste.</s><s>Politički i društveni život više se ili manje razlikovao od otoka do otoka.</s><s>Negdje je kao npr. na Gran Canarii vladalo nasljedno plemstvo, a negdje je birano.</s><s>Na Gran Canarii samoubojstvo se smatralo časnim činom i prilikom inauguracije novog kralja jedan od podanika bi se sam bacio u provaliju.</s><s>Na nekim otocima vladala je poliandrija, a na nekim monogamija.</s><s>Uvrjeda ženi nanesena od strane naoružanog muškarca bila je kazneno djelo.</s>

<s>Vjerovali su u vrhovno biće zvano Achamán na Tenerifeu, Acoran na Gran Canarii, Eraoranhan na Hierrou te Abora na La Palmi.</s><s>Žene na Hierrou obožavale su boginju Moneibu.</s><s>Vjerovali su i u zle duhove, npr. na Tenerifeu u demona Guayotu koji živi na vrhu vulkana Teide koji se smatrao paklom pod imenom Echeyde.</s><s>Prema njihovim vjerovanjima manji demoni utjelovljuju se u divlje crne vunaste pse zvane jucanchas ili tibicenas koji žive u dubini planinskih pećina i noću napadaju stoku i ljude.</s>

<s>Izvori</s>

<s>Berberi
Kanari</s>

